PREDBEŽNÁ INFORMÁCIA
(podľa §  9 zákona č.  400/2015 Z. z. o tvorbe právnych predpisov
 a o Zbierke zákonov Slovenskej republiky a o zmene a doplnení niektorých zákonov)
	1. Pripravovaný právny predpis:

	Návrh vyhlášky Ministerstva zdravotníctva Slovenskej republiky, ktorou sa ustanovuje zoznam farmaceuticko-nákladových skupín, diagnostických skupín, diagnosticko-nákladových skupín a nákladových skupín zdravotníckych pomôcok na rok 2027.


	2. Základné ciele právnej úpravy:

	V zmysle § 28 ods.  12 písm. b), d) a e) zákona č. 580/2004 Z. z. Ministerstvo zdravotníctva Slovenskej republiky ustanoví všeobecne záväzným právnym predpisom do 31. decembra 2026 zoznam farmaceuticko-nákladových skupín,  diagnostických skupín, diagnosticko-nákladových skupín a nákladových skupín zdravotníckych pomôcok  na príslušný kalendárny rok, t. j. na rok 2027. 
Návrh vyhlášky Ministerstva zdravotníctva Slovenskej republiky, ktorou sa ustanovuje zoznam farmaceuticko-nákladových skupín,  diagnostických skupín, diagnosticko-nákladových skupín a nákladových skupín zdravotníckych pomôcok  na rok 2027 obsahuje údaje v zmysle zákona č. 580/2004 Z. z. Zoznamy ustanovené touto vyhláškou sa prvýkrát použijú v marci 2027 pri mesačnom prerozdeľovaní poistného za mesiac január 2027.


	3. Zhodnotenie súčasného stavu:

	Prerozdelenie poistného sa realizuje na základe stanovených indexov rizika nákladov určených pre v rámci jednotlivých nákladových skupín. Základným predpokladom je snaha o predikciu budúcich nákladov, na základe ktorých je vybrané poistné prerozdeľované medzi zdravotné poisťovne. Čím vyššia je predikčná sila modelu, tým presnejšie sú definované budúce náklady jednotlivých poistencov. 


	4. Spôsob zapojenia verejnosti do prípravy právneho predpisu:

	Verejnosť sa môže zapojiť do prípravy právneho predpisu formou zasielania podnetov, či návrhov v intenciách vecného zamerania podľa bodu 2.  Lehota na zasielanie podnetov/návrhov je do 28. 8. 2026.


	Kontaktné údaje:

	Ministerstvo zdravotníctva Slovenskej republiky
Odbor poisťovníctva 
Limbová 2
837 52 Bratislava 52
e-mail: zakon580@health.gov.sk


	5. Predpokladaný termín začatia pripomienkového konania: 

	september 2026








Kamil Šaško
minister zdravotníctva
Slovenskej republiky

